जम्मू कश्मीर : ताजा बर्फबारी से राष्ट्रीय राजमार्ग बंद, उड़ानें प्रभावित
श्रीनगर: कश्मीर के अधिकतर हिस्सों में शुक्रवार को ताजा हिमपात और बारिश हुई, जिसके बाद श्रीनगर-जम्मू राष्ट्रीय राजमार्ग बंद कर दिया गया और घाटी में आने-जाने वाले विमानों का संचालन भी प्रभावित हुआ। अधिकारियों ने यह जानकारी दी।
उन्होंने बताया कि जम्मू कश्मीर के ऊंचाई वाले इलाकों में मध्यम से भारी बर्फबारी हुई, वहीं मैदानी इलाकों में कई जगह हल्की से मध्यम बर्फबारी हुई।
उनके अनुसार, ताजा बर्फबारी सुबह शुरू हुई और इन पंक्तियों के लिखे जाने तक जारी थी। उन्होंने कहा कि गुलमर्ग के प्रसिद्ध स्की रिसॉर्ट, पहलगाम और सोनमर्ग के पर्यटक रिसॉर्ट और कई अन्य स्थानों पर ताजा बर्फबारी हुई है।
अधिकारियों ने बताया कि श्रीनगर के ऊपरी इलाकों में भी बर्फबारी हुई, जबकि मैदानी इलाकों में बारिश हुई। उन्होंने बताया कि खराब मौसम के कारण, घाटी को देश के बाकी हिस्सों से जोड़ने वाली एकमात्र बारहमासी सड़क - श्रीनगर-जम्मू राष्ट्रीय राजमार्ग को यातायात के लिए बंद कर दिया गया है।
उन्होंने कहा कि रामबन जिले के मेहर इलाके में भूस्खलन और सड़क पर फिसलन की स्थिति के कारण राजमार्ग को यातायात के लिए बंद किया गया।
अधिकारियों ने बताया कि सड़कों को साफ करने का काम जारी है लेकिन लगातार हो रही बर्फबारी और बारिश इस काम को मुश्किल बना रही है।
अधिकारियों के अनुसार, खराब मौसम के चलते यहां श्रीनगर हवाईअड्डे पर हवाई यातायात भी प्रभावित हुआ। उन्होंने कहा कि सुबह उड़ान संचालन सामान्य था लेकिन नौ बजे के बाद इस पर मौसम का असर पड़ा। दृश्यता घटने के कारण कई उड़ानों में विलंब हुआ।
उन्होंने कहा कि दृश्यता में सुधार के बाद विमानों का परिचालन फिर से शुरू हो जाएगा।
इस बीच, बारिश की वजह से घाटी के कई इलाकों में रात के तापमान में वृद्धि हुई है। श्रीनगर और काजीगुंड में पारा जमाव बिंदु से ऊपर रहा।
अधिकारियों ने कहा कि श्रीनगर में बृहस्पतिवार की रात न्यूनतम तापमान एक डिग्री सेल्सियस दर्ज किया गया, जो इससे पहले, बुधवार की रात शून्य से नीचे 0.2 डिग्री था।
उन्होंने कहा कि घाटी के प्रवेश द्वार 6655 काजीगुंड में न्यूनतम तापमान 0.2 डिग्री सेल्सियस दर्ज किया गया, जबकि दक्षिण कश्मीर के कोकेरनाग में शून्य से नीचे 0.2 डिग्री तापमान दर्ज किया गया। सीमांत जिले कुपवाड़ा में न्यूनतम तापमान शून्य से नीचे 0.7 डिग्री दर्ज किया गया।
उन्होंने कहा कि अनंतनाग जिले के पहलगाम में शून्य से नीचे 2.4 डिग्री सेल्सियस तापमान दर्ज किया गया। पहलगाम सालाना अमरनाथ यात्रा के लिए आधार शिविर है।
अधिकारियों ने कहा कि बारामूला जिले के गुलमर्ग में न्यूनतम तापमान शून्य से नीचे 0.6 डिग्री सेल्सियस दर्ज किया गया।
मौसम कार्यालय ने कहा था कि कश्मीर और जम्मू संभाग के मैदानी इलाकों में व्यापक रूप से हल्की बारिश और ऊंचाई वाले इलाकों में हल्की से मध्यम बर्फबारी शुक्रवार को होने की उम्मीद है। विभाग के अनुसार, शनिवार से 18 जनवरी तक मौसम मुख्यतः शुष्क रहेगा।
कश्मीर वर्तमान में ‘चिल्लई कलां’ की चपेट में है। 40 दिनों की सबसे कठोर इस मौसमी अवधि में हिमपात की संभावना सबसे अधिक होती है। चिल्लई कलां 21 दिसंबर को शुरू होता है और 30 जनवरी को समाप्त होता है। उसके बाद यहां 20 दिनों तक ‘चिल्लई खुर्द’ (छोटी ठंड) और 10 दिनों तक ‘चिल्लई बच्चा’ का दौर होता है।
Most parts of Kashmir received fresh snowfall and rains on Friday, leading to the closure of the Srinagar-Jammu national highway. They also affected the flight operations to and from the Valley.
Photos by @kamranyousuf_#Kashmir #Srinagar #jammukashmir #snowfall #Rains pic.twitter.com/IIhjZnqbCg
— NewsClick (@newsclickin) January 13, 2023
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva eng_Latn eng_Latn eng_Latn hin_Deva